Eelnõu

NARVA LINNAVALITSUS

KORRALDUS

Narva …….……... 2021 nr ………….….

**Teerajatiste aluse maa munitsipaliseerimine**

**(Joala tn 40d, Joala tänav J3, Joala tänav T9, Kadastiku tänav J1, Paul Kerese tänav T8, Peaalajaama tänav J1, Pimeaia tänav T3, Tehase tänav J2, Vaeselapse tänav T1, Vana-Joala tee T6)**

**1. Asjaolud ja menetluse käik**

MaaRS § 28 lõige 3 sätestab, et maa, mille munitsipaalomandisse andmist kohaliku omavalitsuse üksus MaaRS-is sätestatud tähtajaks ei taotlenud, antakse munitsipaalomandisse, kui maa ei kuulu MaaRS-i alusel tagastamisele, erastamisele või riigi omandisse jätmisele. Vastavalt MaaRS § 25 lõikele 5¹, otsustab MaaRS § 38 lõike 3 kohaselt välja selgitatud munitsipaalomandisse antava maa munitsipaalomandisse andmise Maa-ameti peadirektor.

Vastavalt Vabariigi Valitsuse 02.06.2006 määrusega nr 133 kehtestatud *maa munitsipaalomandisse andmise korra* § 83 lõike 1 kohaselt algatab Maa-amet maa munitsipaalomandisse andmise menetluse, teatades maa munitsipaalomandisse andmise kavatsusest linna- või vallavalitsusele, kelle omandisse maa soovitakse anda.

Lähtuvalt eeltoodust esitas Maa-amet Narva Linnavalitsusele 26.03.2021 kirjaga nr 6-8/21/5399 (dokumendiregistris nr 1-12.3/2821) teate Narva linna haldusterritooriumil asuvate reformimata maaüksuste kohta, mis ei ole vajalikud riigi ülesannete täitmiseks ja on otstarbekas anda kohaliku elu korraldamiseks Narva linna munitsipaalomandisse (kirjas tabel 4).

Kõnesolevate maaüksuste koha-aadressid on kantud Aadressiandmete süsteemi (ADS) ning katastriüksused on moodustatud 29.05.2020.a masskande käigus Maa-ameti peadirektori 04.12.2019.a korralduse nr 1-17/19/3147 alusel.

Maa munitsipaalomandisse andmiseks palub Maa-amet teatada katastriüksuste kohta maa erastamiseks või tagastamiseks tähtaegselt esitatud avalduste puudumisest või esitada andmed lahendamata taotluste kohta ning määrata maakatastriseaduse § 20 lõikest 7 tulenev maa sihtotstarve. Hoonestatud maaüksuse puhul tuleb ehitestele, mis vastavad maareformi seaduse § 6 lõikes 3 sätestatud nõuetele, määrata teenindamiseks vajalik maa kooskõlas Vabariigi Valitsuse 30.06.1998 määrusega nr 144 kinnitatud "Ehitise teenindamiseks vajaliku maa määramise korraga".

*Maa munitsipaalomandisse andmise korra* § 82 lõike 2 punkti 1 kohaselt munitsipaalomandisse antava maa hulka võib kuuluda kohaliku omavalitsuse üksusele kuuluva ehitise, sh tee, teenindamiseks vajalik maa.

Maa-ametiga esitatud maaüksuste loend sisaldab ka antud otsuses loetletud maaüksused, kus asuvad olemasolevad üldkasutatavad teerajatised, nt juurdepääsu-, sissesõidu- või kõnniteed, mille osas linn pole varem maa munitsipaliseerimist taotlenud.

Sel juhul määratakse rajatistele teenindamiseks vajalik maa ning maaüksustele - tegelikule kasutusele vastav "transpordimaa" sihtotstarve.

Kõnesolevate maaüksuste osas puuduvad teiste isikute taotlused maa tagastamiseks või lahendamata taotlused maa erastamiseks.

**2. Õiguslikud alused**

2.1 Ehitise teenindamiseks vajaliku maa määramise korra punkti 12 kohaselt linna- või vallavalitsus määrab ehitise teenindamiseks vajaliku maa suuruse ja piirid. Otsuses peab sisalduma vähemalt ehitise nimetus ja selle kasutamise otstarve, maa ligikaudne pindala ja asukoht. Otsusele lisatakse ehitise teenindamiseks vajaliku maa määramise ettepanek. Otsus koos lisaga lisatakse maa tagastamise, erastamise, munitsipaalomandisse andmise, riigi omandisse jätmise või hoonestusõiguse seadmise toimikusse ning see on aluseks katastriüksuse moodustamisel.

2.2 Maa munitsipaalomandisse andmise korra § 83 lõike 2 kohaselt linna- või vallavalitsus määrab ühe kuu jooksul maaüksuse sihtotstarbe ja koha-aadressi ja edastab Maa-ametile vastava otsuse ning teatab Maa-ametile maaüksuse erastamiseks või tagastamiseks tähtaegselt esitatud avalduste puudumisest või esitab andmed lahendamata taotluste kohta.

**3. Otsus**

3.1 Määrata maa sihtotstarbeks **"Transpordimaa" (007; L)** järgmistele maaüksustele:

3.1.1 Joala tn 40d, katastritunnus 51101:001:1482, pindala 1618 m2;

3.1.2 Joala tänav J3, katastritunnus 51101:001:1611, pindala 596 m2;

3.1.3 Joala tänav T9, katastritunnus 51101:001:1474, pindala 670 m2;

3.1.4 Kadastiku tänav J1, katastritunnus 51101:001:1816, pindala 3385 m2;

3.1.5 Paul Kerese tänav T8, katastritunnus 51101:001:1500, pindala 3717 m2;

3.1.6 Peaalajaama tänav J1, katastritunnus 51101:001:1808, pindala 1065 m2;

3.1.7 Pimeaia tänav T3, katastritunnus 51101:001:1829, pindala 86 m2;

3.1.8 Tehase tänav J2, katastritunnus 51101:001:1366, pindala 778 m2;

3.1.9 Vaeselapse tänav T1, katastritunnus 51101:001:1803, pindala 166 m2;

3.1.10 Vana-Joala tee T6, katastritunnus 51101:001:1526, pindala 6923 m2.

3.2 Määrata tee-rajatistele, mis asuvad punktis 3.1 nimetatud maaüksustel, teenindamiseks vajalik maa vastavate katastriüksuste piirides ja suurustes.

**4. Rakendussätted**

4.1 Korraldus jõustub teatavakstegemisest;

4.2 Käesoleva korralduse peale võib esitada Narva Linnavalitsusele väite haldusmenetluse seaduses sätestatud korras 30 päeva jooksul arvates korraldusest teadasaamise päevast või esitada kaebuse Tartu Halduskohtu Jõhvi kohtumajale halduskohtumenetluse seadustikus sätestatud korras 30 päeva jooksul arvates korralduse teatavakstegemisest.

Katri Raik

Linnapea Üllar Kaljuste

Linnasekretär